A més, té el propòsit de resoldre els problemes personals que motiven algunes de les situacions de dificultat, és a dir, amb les actuacions d'inserció es vol aconseguir que les persones ateses puguin assolir la plena autonomia personal, familiar, econòmica i social.
L'Administració ha d'adequar els programes d'inserció laboral i social, i els instruments que els facin efectius, als canvis socials esdevinguts en els darreres anys.
Atesos l'article 170.1 de l'Estatut d'autonomia de Catalunya, on es disposa que correspon a la Generalitat de Catalunya la competència executiva en matèria de treball i relacions laborals, incloses de manera expressa les polítiques actives d'ocupació i la gestió de les subvencions corresponents; i l'article 112 del mateix text legal, que estableix que correspon a la Generalitat, en l'àmbit de les competències executives, la potestat reglamentària i també la funció executiva;
Atesos la Llei 10/1997, abans esmentada, i el Decret 384/2011, de 30 d'agost, de desenvolupament de la Llei 10/1997, de 3 de juliol, de la renda mínima d'inserció (DOGC núm. 5953, de 31.8.2011);
Vist que a aquestes bases els són aplicables el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes bàsics de la Llei 38/2003, de 17 de novembre, general de subvencions, i del Reglament que la desenvolupa, aprovat pel Reial decret 887/2006, de 21 de juliol;
Atesa la Llei 2/2015, de l'11 de març, de pressupostos de la Generalitat de Catalunya per al 2015 (DOGC núm. 6830, de 13.3.2015);
Vist l'Acord del Govern aprovat en la sessió de 16 de juny de 2015, d'aprovació de la despesa plurianual corresponent a les subvencions objecte d'aquesta convocatòria;
Vist l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; a proposta de la Direcció General d'Economia Social i Cooperativa i Treball Autònom; amb els informes previs de l'Àrea Jurídica de la Secretaria d'Ocupació i Relacions Laborals i de la Intervenció Delegada del Departament d'Empresa i Ocupació, i en ús de les facultats que em són atribuïdes;
Vist el Reglament (UE) núm. 1304/2013, del Parlament Europeu i del Consell de 17 de desembre de 2013, relatiu al Fons Social Europeu i pel qual es deroga el Reglament (CE) 1081/2006 del Consell;
Vist el Reglament (UE) núm. 1303/2013, del Parlament i del Consell, de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural y al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglamento (CE) 1083/2006 del Consell;
Vist que en els supòsits de cofinançament pel Fons Social Europeu la documentació justificativa haurà de complir els requisits que determinin les normes reguladores de les despeses subvencionables pel Fons Social Europeu durant el període de programació de 2014-2020;
Vist el Reglament (UE) núm. 480/2014, de la Comissió Europea, de 3 de març de 2014, que complementa el Reglament (UE) 1303/2013;
Vist el Reglament (UE) núm. 821/2014, de la Comissió Europea, de 28 de juliol de 2014, pel qual s'estableixen disposicions d'aplicació al Reglament (UE) 1303/2013, en allò referent a les modalitats concretes de transferència i gestió de les contribucions del programa, la presentació d'informació sobre els instruments financers, les característiques tècniques de les mesures d'informació i comunicació de les operacions, i el sistema per a l'enregistrament i l'emmagatzemament de dades;
Fer pública la convocatòria i aprovar les bases reguladores per a la concessió de les subvencions per a la realització del programa de mesures actives d'inserció adreçades a les persones destinatàries de la renda mínima d'inserció (en endavant, RMI) que permetin incrementar el seu grau d'ocupabilitat i la seva inserció laboral i que figuren a l'annex 1 d'aquesta Ordre,.
2.1 L'import màxim destinat a la concessió d'aquestes subvencions és 3.875.000,00 euros, distribuïts de la manera següent:
a) Any 2015, amb un import màxim de 3.100.000,00 euros, a càrrec del pressupost de la Generalitat de Catalunya i les partides pressupostàries següents:
1.550.000,00 euros a càrrec de la partida pressupostària IU0802 D/460000100/333 del pressupost de la Direcció General d'Economia Social i Cooperativa i Treball Autònom.
1.550.000,00 euros a càrrec de la partida pressupostària IU0802 D/482000100/333 del pressupost de la Direcció General d'Economia Social i Cooperativa i Treball Autònom.
b) Any 2016, amb un import màxim de 775.000,00 euros, a càrrec del pressupost de la Generalitat de Catalunya i les partides pressupostàries següents:
387.500,00 euros a càrrec de la partida pressupostària IU0802 D/460000100/333 del pressupost de la Direcció General d'Economia Social i Cooperativa i Treball Autònom.
387.500,00 euros a càrrec de la partida pressupostària IU0802 D/482000100/333 del pressupost de la Direcció General d'Economia Social i Cooperativa i Treball Autònom.
Les actuacions previstes en aquesta Ordre podran estar cofinançades pel Programa Operatiu que s'aprovi en el marc de l'objectiu d'Inversió en creixement i ocupació per al període 2014-2020 del Fons Social Europeu amb un cofinançament del 50%.
2.2 L'atorgament d'aquestes subvencions estarà condicionat a l'existència de disponibilitats pressupostàries, així com a la normativa i la distribució dels recursos dels marcs comunitaris de suport i programes operatius del Fons Social Europeu.
La resolució d'atorgament d'aquestes subvencions no podrà superar l'import de la convocatòria sens perjudici que s'incrementi d'acord amb l'article 2.4 d'aquesta Ordre.
2.3 En el cas que no s'exhaureixin els recursos assignats a alguna o algunes de les partides esmentades, els recursos no assignats podran acréixer altres partides del mateix pressupost.
2.4 Aquests imports es podran ampliar mitjançant una resolució del director general d'Economia Social i Cooperativa i Treball Autònom.
3.1 El termini de presentació de sol·licituds és de 10 dies naturals a comptar de l'endemà de la publicació d'aquesta Ordre al Diari oficial de la Generalitat de Catalunya.
3.2 Les sol·licituds s'han de presentar als llocs i pels mitjans que especifica la base 7 de l'annex 1.
L'òrgan competent per dictar la resolució, el termini per a la finalització del procediment, el mitjà de notificació i el règim de recursos els estableix la base 10.
El Departament d'Empresa i Ocupació podrà dur a terme un estudi d'impacte sobre els resultats derivats de les subvencions a les quals els sigui d'aplicació aquesta Ordre i d'acord amb els objectius previstos.
Es deroga l'Ordre EMO/220/2014, de 10 de juliol, per la qual s'aproven les bases reguladores per a la concessió de subvencions per a la realització del programa de mesures actives d'inserció per a persones destinatàries de la renda mínima d'inserció, i es fa pública la convocatòria per a l'any 2014 (DOGC núm. 6668, de 21.7.2014), modificada per l'Ordre EMO/232/2014, de 28 de juliol (DOGC núm. 6676, de 31.7.2014), i l'Ordre EMO/45/2015, d'11 de març (DOGC núm. 6832, de 17.3.2015).
Els expedients de subvenció que s'hagin atorgat d'acord amb la disposició que deroga aquesta Ordre es continuaran regint per les bases reguladores a l'empara de les quals es van atorgar.
L'objecte d'aquestes bases és regular la concessió de les subvencions per a la realització del programa de mesures actives d'inserció que permetin incrementar el grau d'ocupabilitat i la inserció laboral de les persones destinatàries de la renda mínima d'inserció.
Persones o entitats beneficiàries i/o destinatàries
2.1 Podran ser entitats beneficiàries d'aquestes subvencions les entitats següents, amb àmbit d'actuació a Catalunya, que tinguin experiència en la realització d'accions d'inserció laboral per a col·lectius en risc o situació d'exclusió social:
a) Les entitats locals, així com les entitats dependents o vinculades a aquestes.
b) Les entitats privades amb personalitat jurídica pròpia i sense ànim de lucre.
2.2 Els destinataris/àries últims de la subvenció seran:
Les persones acollides a la Llei 10/1997, de 3 de juliol, de la renda mínima d'inserció (RMI).
Tindran caràcter preferent les persones destinatàries de l'RMI que reuneixin alguna les característiques següents:
Aquelles a les quals els resti menys temps de permanència per esgotar el període màxim de cobrament de la renda mínima d'inserció.
Aquelles amb un grau d'ocupabilitat el qual es pot veure incrementat si participen en mesures actives d'inserció.
Aquelles que tinguin càrregues familiars.
Les persones destinatàries han d'estar inscrites a l'oficina de treball com a demandants d'ocupació no ocupades.
3.1 Les empreses i els ens locals sol·licitants han de complir els requisits següents:
a) Donar ocupació, almenys, a un 2% de treballadors/ores amb discapacitat sobre el nombre total de treballadors/ores de l'entitat, o bé aplicar les mesures alternatives d'acord amb el que disposen l'article 42 del Reial decret legislatiu 1/2013, de 29 de novembre, pel qual s'aprova el Text refós de la Llei general de drets de les persones amb discapacitat i la seva inclusió social; el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva en favor de treballadors amb discapacitat i el Decret 86/2015, de 2 de juny, sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment.
c) No trobar-se en cap de les circumstàncies que impedeixen adquirir la condició de beneficiari previstes a l'article 13 de la Llei 38/2003, general de subvencions (BOE núm. 276, de 18.11.2003).
d) Indicar, d'acord amb els agents socials, els mitjans que utilitzen per prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball.
f) No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, durant l'any anterior a la convocatòria, de conformitat amb el Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost (BOE núm. 189, de 8.8.2000) o, si han estat sancionades, hagin aplicat les mesures correctores previstes i abonat les quantitats requerides per aquest concepte.
g) Complir les obligacions i no incórrer en els supòsits de prohibició estableixen els articles 90.bis i 92.bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002).
En el cas de les empreses de més de 250 treballadors/ores, s' haurà d'elaborar i aplicar amb caràcter obligatori un pla d'Igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones (BOE núm. 71, de 23.3.2007).
j) Disposar de les instal·lacions i dels recursos materials i humans suficients per a l'execució dels projectes sol·licitats, els requisits dels quals es troben recollits a l'annex 3 d'aquesta Ordre, Especificacions tècniques per al desenvolupament del Programa de mesures actives d'inserció per a persones destinatàries de l'RMI.
l) Haver adaptat els seus estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques; i a la Llei 5/2011, del 19 de juliol, de modificació de l'anterior.
m) Haver complert el deure de presentar els comptes anuals davant el protectorat, d'acord amb l'article 336.3 del llibre tercer del Codi civil de Catalunya, aprovat per la Llei 4/2008, de 24 d'abril.
n) Acreditar l'adaptació dels estatuts a les disposicions del Llibre tercer del Codi civil de Catalunya.
o) Estar inscrites al registre corresponent, en el supòsit que l'entitat beneficiària sigui una entitat sense afany de lucre.
p) Complir qualsevol altra obligació legal o reglamentària que els pugui afectar.
3.2 El compliment d'aquests requisits s'acreditarà d'acord amb el que estableix la base 7.
Se subvencionaran els costos salarials derivats de la contractació per part de l'entitat beneficiària del personal tècnic, de prospecció, de coordinació i de suport administratiu que realitzi el programa de mesures actives d'inserció per a persones destinatàries de l'RMI, així com les despeses generals, consistents en els serveis de llum, aigua, gas, telèfon, lloguer, neteja, pòlissa d'assegurança, correus certificats, i les despeses de transport en concepte de desplaçament de les persones participants a l'entitat i durant l'assistència a l'empresa en pràctiques, així com les despeses de desplaçament de la persona tècnica i del prospector/a necessàries per realitzar la seva tasca.
4.2.1 En funció del nombre de places, els imports màxims subvencionables en concepte de costos laborals són els següents, considerats per a cada lloc on s'executaran les accions:
a) Per a un nombre de 30 places, l'import màxim subvencionat en concepte de costos salarials no podrà superar la quantitat de 54.400,00 euros, i la subvenció consistirà en:
Els costos salarials d'una persona tècnica, amb una quantia màxima anual de 34.000,00 €, per un contracte de treball a temps complet.
b) Per a un nombre de 60 places, l'import màxim subvencionat en concepte de costos salarials no podrà superar la quantitat de 108.800,00 euros i la subvenció consistirà en:
Els costos salarials de dues persones tècniques, amb una quantia màxima anual de 68.000,00 euros, per contractes de treball a temps complet.
4.2.2 Els imports màxims subvencionables per a la resta de despeses, considerats per cada grup de 30 places, són els següents:
Les despeses en concepte de desplaçament de les persones participants al programa i de la persona tècnica i del prospector/a, fins a un 4% del total de la retribució subvencionable de la persona tècnica.
Les despeses generals, fins a un màxim del 10% del total de la retribució subvencionable de la persona tècnica.
Imports màxims anuals per un grup de 30 places
Imports màxims anuals per un grup de 60 places
30% de l'import del personal tècnic
Despeses de desplaçament de les persones participants i/o de la persona tècnica i de la persona prospectora
Si s'escau, les retribucions màximes descrites als apartats anteriors s'actualitzaran mitjançant una resolució del/de la director/a general d'Economia Social i Cooperativa i Treball Autònom.
Se subvencionaran les retribucions totals i la cotització empresarial a la Seguretat Social, per tots els conceptes, del personal assignat per a l'execució de les actuacions en funció de les normes legals i reglamentàries del conveni col·lectiu aplicable per a les entitats privades sense afany de lucre; pel que fa a les entitats locals, així com les entitats dependents o vinculades a aquestes, la normativa que els sigui d'aplicació per a funcionaris o personal laboral.
En qualsevol cas, la retribució final que percebi la persona treballadora no pot ser inferior a la quantia mínima que preveu el conveni col·lectiu aplicable.
La persona tècnica ha de disposar d'un contracte laboral durant el període subvencionat, a temps complet i amb dedicació exclusiva al programa, i no es podrà dedicar a cap de les altres tres tasques subvencionades.
La persona tècnica ha de dedicar un percentatge mínim del 60% de la seva jornada laboral a la realització d'accions directes amb els participants.
Aquest percentatge serà la mitjana de tot el període subvencionat.
Pel que fa a les persones de coordinació i de prospecció, obligatòriament han de realitzar les seves tasques durant el mateix període que té assignat la persona tècnica de referència, sens perjudici del que estableix el punt 5.5.1.a) de la base 5.
L'entitat disposarà d'un tècnic/a per a cada grup de 30 persones.
Les persones encarregades de realitzar les tasques de suport administratiu, coordinació i prospecció podran realitzar l'acompanyament de 4 grups (120 places).
Actuacions, despeses subvencionables i termini d'execució
5.1 Es consideraran subvencionables les actuacions integrades que suposin la inclusió de serveis d'orientació i informació per a l'ocupació i l'autoocupació, i la millora de les competències personals, professionals i tècniques per afavorir l'ocupabilitat de les persones demandants d'ocupació atenent les seves característiques i necessitats.
També inclourà la promoció d'actuacions de prospecció del mercat de treball per facilitar-ne la inserció laboral i les tasques de suport i seguiment a la inserció laboral.
5.2 Els blocs, que s'hauran d'oferir obligatòriament, els configuren les actuacions següents:
Identificació de competències de base i transversals.
Bloc 1, Diagnòstic de l'ocupabilitat i elaboració del pla individual d'inserció
Formació en alfabetització informàtica.
En cada programa es realitzaran de forma transversal accions relacionades amb el medi ambient i mesures que promoguin la igualtat de gènere i que tinguin relació amb la formació i/o les pràctiques laborals que es programin.
5.3 Aquestes actuacions no s'han d'entendre com un seguit d'accions que es desenvoluparan l'una darrere l'altra, sinó com un conjunt d'actuacions que se succeeixen com a conseqüència de l'anàlisi i la reflexió en relació amb el projecte professional de les persones participants.
5.4 Es podran emetre certificats d'assistència a les persones participants que signarà el director general d'Economia Social i Cooperativa i Treball Autònom.
5.5 Són subvencionables aquelles despeses que s'imputin al desenvolupament de les accions per respondre de manera inequívoca a la seva naturalesa, que s'hagin realitzat durant el període d'execució de l'actuació, sens perjudici del que estableix el punt 5.5.1.a) de la base 5, i hagin estat efectivament pagades pel beneficiari abans de la presentació de la justificació econòmica.
Totes i cadascuna de les despeses han de tenir el suport de factures, nòmines i Seguretat Social a càrrec de l'empresa degudament pagades, o documents comptables de valor probatori equivalent.
5.5.1 Als efectes d'aquesta Ordre es consideraran despeses subvencionables les següents:
a) Les despeses salarials i les despeses imputables a la Seguretat Social a càrrec de l'empresa del personal tècnic, del de suport administratiu, del coordinador i del prospector que hagin tingut lloc dins el període d'execució i hagin estat efectivament satisfetes amb anterioritat a la finalització del període de justificació.
El beneficiari/ària podrà imputar despeses del personal de coordinació, de prospecció i de suport administratiu que hagi efectuat durant un mes anterior a l'inici del programa, sempre que sigui posterior a la notificació de la resolució d'atorgament; i també durant el mes següent a la seva finalització, sempre que es justifiqui adequadament la seva necessitat per al desenvolupament del programa i la impossibilitat de la seva generació durant el període d'execució de les accions.
b) Les despeses directes derivades del desplaçament de les persones participants a l'entitat o a l'empresa en pràctiques, i de les persones que exerceixen les funcions de tècnic/a i prospector/a en el desenvolupament de la seva tasca.
c) Les despeses generals directes: l'import de la pòlissa d'assegurança de les persones participants durant el període d'execució, i les despeses de les citacions dels possibles participants enviades mitjançant correus certificats que es generin des del moment d'atorgament de la subvenció i fins a la finalització de les actuacions.
d) Les despeses generals indirectes de la llum, el gas, l'aigua, el telèfon, el lloguer de locals i la neteja que s'hagin produït dins el període d'execució i s'hagin pagat efectivament en el període inclòs entre la data d'inici del programa i la data límit de justificació econòmica.
Les despeses indirectes s'imputaran sobre la base de l'actuació subvencionada, de manera que el prorrateig de les despeses indirectes serà com a màxim el percentatge que, sobre els ingressos anuals totals de l'entitat, representa la subvenció.
La imputació de les despeses de lloguer de locals es farà d'acord amb el temps d'utilització i l'espai utilitzat.
5.5.2 Als efectes d'aquesta Ordre es consideraran despeses no subvencionables les següents:
En qualsevol cas, seran subvencionables les despeses de la persona que el substitueixi, però no les de la persona treballadora que està de baixa.
b) Les vacances no efectuades, els pagaments en espècie, les indemnitzacions per mort i les corresponents a trasllats, suspensions, acomiadaments, cessaments o finalitzacions de contracte, ni tampoc els conceptes salarials de productivitat i els plusos o les hores extres, excepte que així ho determini el conveni col·lectiu d'aplicació, ja que no són despeses directament vinculades a les accions subvencionades.
c) Les despeses imputades que hagin estat documentades amb factures que no compleixin els requisits legals aplicables.
5.6 Les mesures actives d'inserció s'han d'iniciar en el termini màxim dels 2 mesos posteriors a la data de la notificació de l'atorgament i, en tot cas, abans de l'1 de desembre de l'any de concessió.
Les accions atorgades han de finalitzar, com a màxim, obligatòriament, el darrer dia del mes de juny de l'any següent a l'atorgament.
6.1 Les entitats programaran un període de pràctiques professionals que es realitzaran en empreses del mercat ordinari i/o administracions públiques.
Per tant, els/les participants no podran percebre cap retribució per la seva activitat ni pels resultats que se'n puguin derivar.
La durada màxima de les pràctiques per a cada persona participant serà de 100 hores, i no ha de superar les 5 hores diàries ni les 25 hores setmanals.
Si no és possible evitar l'horari nocturn, els caps de setmana i els festius, caldrà que l'entitat beneficiària justifiqui aquesta situació mitjançant un escrit motivat.
6.2 Per a la realització de les pràctiques professionals se signaran els convenis de col·laboració corresponents.
Aquests documents estan a disposició de les persones interessades a la pàgina web del Departament d'Empresa i Ocupació de la Generalitat de Catalunya, l'apartat de Formularis i documents [URL].
6.3 La facultat de signar els convenis de col·laboració que se subscriguin serà exercida per el/la cap del Servei de Programes d'Inserció Laboral.
Les sol·licituds s'han de presentar segons el model normalitzat que estarà a disposició de les persones interessades al Canal Empresa ( http://canalempresa.gencat.cat ) en el cas d'entitats privades, i a l'extranet de les administracions públiques catalanes, plataforma EACAT ( http://www.eacat.cat ), en el cas de les entitats locals.
Les persones interessades presentaran les sol·licituds per mitjans telemàtics, acompanyades de la documentació que preveuen aquestes bases, si escau, per mitjà del Canal Empresa ( http://canalempresa.gencat.cat ) en el cas de les entitats privades.
En el cas de les entitats locals les sol·licituds s'han de presentar mitjançant la plataforma EACAT.
Pel que fa a les sol·licituds fetes pel Canal Empresa, la identificació de la persona sol·licitant es farà pels sistemes de signatura electrònica admesos per la Seu electrònica i que es poden consultar a https://seu.gencat.cat/ca/certificats-sistemes-signatura-electronica-seu.html.
En el supòsit d'interrupció per circumstàncies accidentals del funcionament de la Seu electrònica, i sempre que sigui tècnicament possible, la persona usuària que hi accedeixi ha de visualitzar un missatge que comuniqui aquesta circumstància, indicant-li els registres presencials on es pot presentar la documentació alternativament i informant dels efectes d'aquesta interrupció del funcionament en el còmput dels terminis.
A més, si s'escau, i per raó de la matèria, se li ha de proporcionar un accés directe a les subseus electròniques corresponents.
No obstant això, quan no sigui tècnicament possible que la persona usuària accedeixi a visualitzar el missatge esmentat i es tracti de tràmits que s'han de fer obligatòriament per mitjans telemàtics, si es produeix una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest tràmit es podrà dur a terme durant els tres dies hàbils següents consecutius.
7.3 La sol·licitud s'acompanyarà del document Declaracions responsables annexos a la sol·licitud, relatiu al compliment dels requisits següents:
b) Existència o no d'altres subvencions o ajut públic i/o privat, nacionals o internacionals, per al mateix concepte.
En el cas que sigui una entitat local o una entitat dependent o vinculada a aquesta, ha de disposar de l'acord/s municipal/s pels quals es decideix la seva creació i dels estatuts i/o altres documents fundacionals.
d) Disposar de facultats de representació de l'empresa, d'acord amb l'escriptura notarial corresponent inscrita al registre mercantil o al registre que correspongui, si escau.
e) Disposar dels llibres comptables, registres diligenciats i altres documents degudament auditats, en els termes exigits per la legislació mercantil i sectorial aplicable.
f) Disposar de la propietat del local o contracte d'arrendament, o bé de l'acord de disponibilitat signat pel propietari/ària.
Aquesta documentació caldrà aportar-la en la comunicació d'inici d'acord amb la base 12.a).
7.4 La presentació de la declaració responsable faculta l'Administració per verificar en qualsevol moment la veracitat de les dades declarades.
7.5 La signatura de la sol·licitud comporta l'autorització al Departament d'Empresa i Ocupació per obtenir per interoperabilitat les dades disponibles al Catàleg de dades i documents electrònics.
7.6 Amb les sol·licituds s'ha d'adjuntar la documentació que s'esmenta a continuació, que estarà a disposició de les persones interessades al Canal Empresa ( http://canalempresa.gencat.cat ) en el cas d'entitats privades, i a l'extranet de les administracions públiques catalanes, plataforma EACAT [URL] en el cas de les entitats locals:
a) Declaracions responsables annexos a la sol·licitud (G146NRMI-282).
b) Detall de l'import sol·licitat per als diferents llocs on es realitzaran les accions (G146NRMI-220).
c) Projecte explicatiu i detallat de l'acció d'acord amb els criteris de valoració que fixa la base 9 d'aquesta Ordre (G346NRMI-283).
7.7 En el cas de documents que ja es trobin en poder de qualsevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la persona o entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
Aquesta declaració s'inclou al document Declaracions responsables annexos a la sol·licitud.
7.8 Si la sol·licitud no reuneix els requisits que estableix aquesta base, es requerirà la persona sol·licitant perquè en un termini de deu dies hàbils esmeni el defecte o adjunti els documents preceptius, amb indicació que, si no ho fa, es considerarà que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
L'òrgan competent per dictar aquesta resolució és el/la director/a general d'Economia Social i Cooperativa i Treball Autònom.
Contra la resolució d'inadmissió, que no exhaureix la via administrativa, es pot interposar recurs d'alçada davant la Secretaria d'Ocupació i Relacions Laborals en el termini d'un mes, a comptar de l'endemà de la publicació o notificació de la resolució.
7.9 Els/les sol·licitants que hagin negociat amb l'Administració una pròrroga, un ajornament, una moratòria o qualsevol altra condició especial, cal que aportin la documentació escanejada que acrediti aquesta prerrogativa especial.
8.1 El procediment de concessió de les subvencions regulades en aquestes bases és el de concurrència competitiva.
Excepcionalment, i d'acord amb l'article 22.1 de la Llei 38/2003, de 17 de novembre, general de subvencions, i sempre que sigui necessari, amb motiu d'una convenient distribució diversificada i equilibrada dels recursos disponibles arreu del territori de Catalunya, l'òrgan concedent procedirà al prorrateig entre les entitats beneficiàries sol·licitants de la subvenció.
Un cop efectuades les valoracions dels projectes i assignades les puntuacions, es prioritzarà l'atorgament de subvenció als projectes de major puntuació de cadascuna de les demarcacions territorials per tal de preservar-ne la representació i actuació territorial.
S'establirà un barem en funció de la puntuació obtinguda, i per a cadascuna de les franges es determinarà un nombre màxim de persones tècniques.
Com a conseqüència d'això exposat, la quantitat finalment atorgada pot ser inferior a la sol·licitada per l'entitat interessada.
8.2 L'òrgan competent per a la instrucció del procediment és el/la subdirector/a general d'Ocupació en la Diversitat.
8.3 L'òrgan encarregat de valorar les sol·licituds és la Comissió tècnica d'avaluació, d'acord amb els criteris de valoració i la ponderació definits en aquestes bases reguladores.
La Comissió estarà integrada pels membres següents o persones que designin: els/les directors/ores de cadascun dels serveis territorials del Departament d'Empresa i Ocupació, si s'escau, el/la subdirector/a general d'Ocupació en la Diversitat, el/la cap de Servei de Programes d'Inserció Laboral, i el/la cap de la Secció de Programes d'Inserció.
Aquesta Comissió elaborarà una acta en la qual concretarà el resultat de l'avaluació efectuada, d'acord amb els criteris de valoració i la ponderació definida en aquestes bases reguladores.
Vistos els expedients i l'acta emesa per la Comissió tècnica d'avaluació, el/la subdirector/a general d'Ocupació en la Diversitat elevarà la proposta de resolució al/a la director/a general d'Economia Social i Cooperativa i Treball Autònom, el/la qual emetrà la resolució que correspongui degudament motivada.
D'acord amb el que disposa la Llei 2/2014, de 27 de gener, de mesures fiscals, administratives, financeres i del sector públic, que modifica l'article 92 del Decret legislatiu 3/2002, de 24 de desembre, per la qual s'aprova el Text refós de la Llei de finances públiques de Catalunya, hi ha la possibilitat de reducció parcial o total de la subvenció, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat financera.
9.1 Els criteris de valoració de les sol·licituds seran els següents:
b.1) Identificació del col·lectiu al qual s'adreça el projecte, enumerant les especificitats concretes de les persones destinatàries (fins a un màxim de 5 punts).
b.2) Disseny dels itineraris en funció del perfil de les persones participants.
Es valora la descripció dels continguts, la definició dels objectius i la metodologia a emprar en cadascun dels mòduls previstos.
Per a les entitats que hagin col·laborat en el programa de mesures actives d'inserció per a persones destinatàries de la renda mínima d'inserció l'any anterior, la puntuació màxima serà de 20 punts; per a les entitats que no hagin col·laborat la puntuació màxima serà de 25 punts.
Es valoren les innovacions en aspectes metodològics, en els recursos i els materials que s'utilitzin i/o en aspectes organitzatius (fins a un màxim 10 punts).
b.4) Sistemes d'avaluació interna.
Es valoren els mètodes que utilitza l'entitat per avaluar el seu funcionament i el grau d'utilitat i satisfacció de les persones participants, així com els indicadors emprats (fins a un màxim de 10 punts).
b.5) Treball en xarxa amb altres entitats i amb els serveis socials (fins a un màxim de 10 punts).
Es valorarà que l'entitat disposi d'altres recursos ocupacionals o que treballi en xarxa amb altres entitats.
c.1) Accions de contacte i trobades amb empreses on, a més, es donaran a conèixer els ajuts del Departament d'Empresa i Ocupació per a la contractació per part de les empreses ordinàries de persones destinatàries de l'RMI.
Per a les entitats que hagin col·laborat en el programa de mesures actives d'inserció per a persones destinatàries de la renda mínima d'inserció l'any anterior, la puntuació màxima serà de 10 punts; per a les entitats que no hi hagin col·laborat la puntuació màxima serà de 15 punts.
c.2) El nombre d'acords assolits amb empreses mitjançant la presentació de cartes de suport, convenis o compromisos de contractació (fins a un màxim de 10 punts).
c.3) Nivell d'inserció assolit en la convocatòria anterior d'acord amb la definició d'inserció laboral que figura a l'annex 3 (fins a un màxim de 5 punts); a les entitats que no hagin col·laborat en el programa de mesures actives d'inserció per a persones destinatàries de la renda mínima d'inserció en la convocatòria anterior no se'ls aplicarà aquest criteri.
c.4) Nombre de convenis de pràctiques professionals que s'han signat en la convocatòria anterior (fins a un màxim de 5 punts); a les entitats que no hagin col·laborat en el programa de mesures actives d'inserció per a persones destinatàries de la renda mínima d'inserció en la convocatòria anterior no se'ls aplicarà aquest criteri.
Es valora que els aspectes organitzatius i de planificació de l'entitat assegurin un flux adient de participants i garanteixin la puntualitat i l'exactitud de la informació de retorn a la Direcció general d'Economia Social i Cooperativa i Treball Autònom (fins a un màxim 10 punts).
9.2 Un cop valorades les sol·licituds que es presentin d'acord amb els criteris fixats als apartats anteriors i ponderades d'acord amb el barem que s'estableix, la puntuació que com a màxim podran obtenir les entitats sol·licitants serà de 100 punts.
L'atorgament de la subvenció es realitzarà en funció de la puntuació obtinguda, sempre que s'assoleixi una puntuació mínima de 51 punts, i subjecta a la disponibilitat pressupostària de la convocatòria.
El nombre de tècnics/tècniques atorgats/des es realitzarà d'acord amb els intervals següents:
Puntuació entre 70 i 100 punts: s'atorgaran com a màxim 2 tècnics/tècniques per a cada lloc on es realitzaran les accions.
Puntuació entre 51 i 69 punts: s'atorgarà com a màxim 1 persona tècnica per a cada lloc on es realitzaran les accions i sempre que resti pressupost suficient d'acord amb la puntuació obtinguda.
En cas d'empat en la puntuació obtinguda es donarà prioritat a les entitats que actuïn en una comarca on el nombre d'expedients vigents de l'RMI respecte de la mitjana d'expedients vigents a Catalunya sigui superior, d'acord amb l'annex 2 d'aquesta Ordre.
De continuar els empats, es donarà prioritat a les entitats que obtinguin més puntuació en el criteri de material tècnic.
10.1 L'òrgan competent per dictar la resolució és el/la director/a general d'Economia Social i Cooperativa i Treball Autònom.
10.2 El termini màxim per emetre la resolució i notificar-la serà de sis mesos, a comptar des de l'endemà de la data de finalització del termini de presentació de sol·licituds.
10.3 La resolució d'atorgament o desestimació ha de ser degudament motivada.
En el supòsit de concessió ha d'incloure, com a mínim, la identificació de l'entitat sol·licitant a la qual es concedeix la subvenció, l'import i, si escau, el percentatge subvencionat del cost de l'activitat; en el cas que s'autoritzin bestretes, ha d'incloure la justificació de l'execució de l'objecte de la subvenció, i la forma i la quantia de les garanties que, si és procedent, ha de presentar el beneficiari i, si escau, l'autorització de subcontractació de les actuacions subvencionables.
10.4 La resolució es notificarà a la persona interessada mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que es puguin utilitzar addicionalment altres mitjans electrònics.
10.5 En el cas que l'òrgan competent no dicti i notifiqui la resolució en el termini de sis mesos s'entendrà que la sol·licitud s'ha desestimat d'acord amb l'article 54.2.e) de la Llei 26/2010, de 3 d'agost, de règim jurídic i de procediment de les administracions públiques de Catalunya.
10.6 Contra la resolució de concessió o de denegació dels ajuts, que no exhaureix la via administrativa, es pot presentar recurs d'alçada davant la Secretaria d'Ocupació i Relacions Laborals en el termini d'un mes, a comptar de l'endemà de la notificació de la resolució, segons estableixen l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
11.1 L'import final de la subvenció queda condicionat al compliment d'un mínim de persones ateses pel/per la tècnic/a al llarg de la durada del programa.
11.2 Amb caràcter general, el nombre de participants de l'RMI atesos per persona tècnica serà de trenta.
En el cas que un participant sigui baixa del programa, l'entitat haurà de substituir-lo per un altre participant.
11.3 Es procedirà a la minoració de la subvenció concedida en tots els conceptes en el supòsit de no arribar al nombre de participants atorgats, sempre que sigui per causa imputable a l'entitat, i es farà de la manera següent:
El percentatge de reducció de la subvenció s'establirà en funció de la mitjana de participants segons els intervals següents:
Aquest percentatge de reducció i el càlcul de la mitjana de participants només tindrà efectes transcorreguts 3 mesos des de l'inici de l'actuació.
L'entitat beneficiària ha de presentar, com a màxim en els 5 dies hàbils posteriors a l'inici del programa, i mitjançant la plataforma EACAT ( http://www.eacat.cat ) en el cas d'ens locals i les entitats dependents o vinculades, o per mitjà del Canal Empresa ( http://www.gencat.cat/canalempresa ) en el cas d'entitats privades amb personalitat jurídica pròpia i sense ànim de lucre, la documentació següent:
a) Còpia digitalitzada de la propietat del local o contracte d'arrendament, o bé l'acord de disponibilitat signat pel propietari i el certificat de solidesa de l'immoble/s on s'impartiran les accions, expedit amb posterioritat a l'any 2011.
Un cop digitalitzats els documents i abans d'adjuntar-lo, cal que la persona beneficiària el signi electrònicament per tal de garantir la fidelitat al document original, d'acord amb el que preveu l'article 35.2 de la Llei 11/2007, de 22 de juny, d'accés electrònic dels ciutadans als serveis públics.
b) Certificat d'assegurança d'accidents personals que cobreixi, per a cadascun dels/de les participants en les accions, un capital de 23.432,25 euros en cas de mort, i un capital de 46.864,52 euros en cas d'invalidesa, tots dos derivats del risc d'accident durant el desplaçament per qualsevol mitjà, durant l'assistència als punts d'actuació esmentats anteriorment o a les pràctiques, d'acord amb la Circular de 6 de febrer de 2004, sobre l'acreditació de cobertura d'assegurances de contractació obligatòria de la Direcció General de Política Financera i Assegurances del Departament d'Economia i Coneixement (G146NRMI-223).
c) Comunicació d'inici en la qual consti, per a cada lloc on es realitzaran les accions, la data d'inici del programa, el nom, els cognoms i el DNI o el NIF de la/les persona/es que desenvoluparan les tasques de personal tècnic, personal de suport administratiu, coordinació, i de prospecció (G146NRMI-222).
d) Contractes de treball comunicats degudament a les oficines del Servei d'Ocupació de Catalunya (SOC), així com les seves modificacions posteriors corresponents, si s'escau, de tot el personal que intervé en el desenvolupament de les actuacions i que és objecte de la subvenció.
e) La titulació universitària i el currículum actualitzat de la/les persona/es tècnica/ques contractada/des per al desenvolupament del projecte.
Només caldrà aportar aquesta documentació en el cas del personal tècnic no presentat en la convocatòria anterior.
f) Declaració i autorització de les persones contractades objecte de subvenció, segons model normalitzat (G146NRMI-236).
g) Full de domiciliació bancària degudament formalitzat, d'acord amb l'imprès del Departament d'Economia i Coneixement de la Generalitat de Catalunya, disponible a l'adreça d'Internet ( http://economia.gencat.cat/web/.content/70_tresoreria_pagaments/arxius/trans_banc_area_sepa.pdf ).
L'òrgan gestor verificarà que l'entitat ha presentat correctament la documentació detallada en aquest apartat.
En el cas que es detectin errors o mancances en la documentació presentada per l'entitat per a l'inici de les actuacions, es requerirà la persona interessada per tal que esmeni els defectes o aporti la documentació preceptiva.
Si l'entitat no aporta la documentació requerida en el termini que s'estableixi, la resolució d'atorgament restarà sense efecte, per la qual cosa es dictarà una nova resolució en aquest sentit que es notificarà d'acord amb el procediment administratiu.
13.1 D'acord amb l'article 18 de la Llei 38/2003, de 17 de novembre, general de subvencions, i amb l'article 94.6 del Text refós de la Llei de finances públiques de Catalunya, si l'import de les subvencions atorgades, individualment considerades, és igual o superior a 3.000,00 euros, es donarà publicitat per mitjà de la seva publicació al Diari Oficial de la Generalitat de Catalunya (DOGC) i al Tauler electrònic de l'Administració de la Generalitat de Catalunya ( https://tauler.seu.cat ), amb indicació de la convocatòria, el programa i el crèdit pressupostari al qual s'ha imputat, les persones o les entitats beneficiàries, la quantitat concedida i la/les finalitat/s de la subvenció.
En el supòsit d'actuacions cofinançades per l'FSE, i d'acord amb l'article 115.2 del Reglament (UE) 1303/2013 del Parlament Europeu i del Consell, de 17 de desembre de 2013, s'informa que la llista de beneficiaris es publicarà en un portal d'Internet únic, amb les dades de les operacions cofinançades.
13.2 Sens perjudici del que estableix l'apartat anterior, es donarà publicitat dels atorgaments de les subvencions mitjançant la pàgina web del Departament d'Empresa i Ocupació ( http://empresaiocupacio.gencat.cat ).
15.1 El pagament de la subvenció es tramita mitjançant una bestreta del 80% de l'import atorgat, a partir del moment que l'entitat beneficiària hagi presentat la documentació que estableix la base 12, per a la qual no s'exigeixen garanties.
El pagament de la bestreta l'ordenarà el director general d'Economia Social i Cooperativa i Treball Autònom quan el/la subdirector/a general d'Ocupació en la Diversitat emeti un informe relatiu a la comunicació d'inici.
16.3 El beneficiari té l'obligació de proposar a l'òrgan concedent qualsevol canvi que, dins la mateixa finalitat, es pugui produir en la destinació de la subvenció que, si s'escau, ha de ser expressament autoritzat per l'òrgan concedent, d'acord amb l'article 95.e) del Decret legislatiu 3/2002 de 24 de desembre, pel qual s'aprova el Text refós de la Llei de finances públiques de Catalunya.
17.1 Les persones o les entitats beneficiàries de les subvencions han de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, general de subvencions; amb l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i l'Ordre ECO/172/2015, de 3 de juny, sobre les formes de justificació de subvencions.
En els supòsits de cofinançament pel Fons Social Europeu la documentació justificativa haurà de complir els requisits que determinin les normes reguladores de les despeses subvencionables pel Fons Social Europeu durant el període de programació 2014-2020.
17.2 Un cop finalitzades les actuacions, el/la beneficiari/ària haurà de presentar un compte justificatiu on acrediti la realització de les actuacions subvencionades, així com les despeses generades per les accions esmentades i l'aplicació correcta dels fons percebuts.
La memòria tècnica justificativa i la memòria econòmica s'hauran de presentar per mitjans telemàtics (Canal Empresa en el cas d'entitats sense ànim de lucre, i EACAT en el cas d'entitats locals).
Pel que fa als annexos de seguiment i avaluació que es generen mitjançant l'aplicació Gestió Integrada d'Accions (GIA), i els documents probatoris de les despeses (factures, nòmines, etc.) que s'esmenten al punt 17.4, s'hauran de presentar en suport paper original, presencialment, a la xarxa d'oficines OGE que es pot consultar a http://canalempresa.gencat.cat, o bé als registres administratius en el cas dels ens locals.
17.2.1 Memòria tècnica justificativa de l'actuació, que ha d'incloure:
b) Una memòria valorativa del projecte o l'actuació subvencionada, seguint les instruccions de la Direcció General d'Economia Social i Cooperativa i Treball Autònom.
Aquesta memòria valorativa haurà de descriure les accions desenvolupades, fent referència a les mesures que s'hagin aplicat per a la igualtat d'oportunitats home/dona, els indicadors de resultats, així com realitzar les aportacions que es considerin adients per aconseguir la millora del programa.
17.2.2 Memòria econòmica justificativa del cost de les activitats realitzades, que ha d'incloure:
a) Una relació classificada de totes les despeses subvencionables lligades al desenvolupament de l'acció, amb la declaració corresponent emesa pel representant legal de l'entitat sobre el total d'imports atorgats, justificats i imputats.
b) Una llista detallada d'altres ingressos o subvencions que hagin finançat l'activitat subvencionada amb indicació de l'import i la procedència.
c) En relació amb les despeses indirectes, document amb indicació del criteri o criteris definits per a la imputació d'aquestes despeses, considerant que els càlculs que suporten aquests criteris s'han de poder comprovar.
D'altra banda, en cas que es reparteixi una despesa indirecta en la justificació de diferents actuacions, s'ha d'indicar el criteri de repartiment.
d) S'adjuntarà una temporalització mensual de les hores invertides en cada tasca del personal propi, segons model normalitzat.
e) En cas que l'entitat beneficiària sigui una entitat pública, amb personalitat jurídica pròpia, amb o sense ànim de lucre, si el personal tècnic destinat al programa subvencionat forma part de la plantilla de l'entitat, caldrà aportar un document de designació formal al projecte per part de l'òrgan corresponent on constin les dades de la persona o persones, el seu grau de dedicació total o parcial al projecte i les seves funcions.
f) Declaració responsable dels imports liquidats amb Hisenda pel que fa a la retenció de l'IRPF dels treballadors propis imputats com a despesa, amb indicació del preceptor, els imports liquidats, les dates i la forma de pagament, per tal de facilitar el seguiment de la pista d'auditoria, segons model normalitzat.
g) Detall dels càlculs efectuats per a la determinació de la despesa imputable, en el supòsit de justificar depeses de lloguer de locals.
h) Declaració sobre l'import d'IVA efectivament suportat, en cas que l'entitat beneficiaria estigui subjecta a règim de prorrata general o especial.
i) Si l'import atorgat és superior a 10.000,00 euros, caldrà comunicar la informació relativa a les retribucions dels òrgans de direcció o administració, a l'efecte de fer-les públiques.
17.3 Les despeses s'han de justificar mitjançant factures, nòmines i altres documents de valor probatori equivalent, amb validesa jurídica al tràfic mercantil o amb eficàcia administrativa.
Els justificants originals es marcaran amb un segell, indicant-hi la subvenció que es justifica, el cofinançament de l'FSE i, si escau, l'import o el percentatge que s'imputa.
17.3.1 Les factures, siguin completes o simplificades, han de complir els requisits que estableix el Reglament pel qual es regulen les obligacions de facturació, aprovat pel Reial decret 1619/2012, de 30 de novembre.
La descripció de l'operació ha d'aportar informació suficient sobre el concepte i el període objecte de facturació per tal que es pugui verificar la relació de la despesa amb l'actuació objecte de l'ajut.
En el supòsit que en algunes de les factures sol·licitades no hi consti l'IVA, és obligatori fer referència a la disposició normativa en virtut de la qual és d'aplicació l'exempció, d'acord amb l'article 6.1.j) del Reglament pel qual es regulen les obligacions de facturació.
17.3.2 Els documents acreditatius del pagament han d'indicar, a més de tot allò que estableix el Reglament pel qual es regulen les obligacions de facturació, el següent:
a) La identificació del beneficiari i l'ordenant del pagament.
L'ordenant ha de ser el beneficiari de l'ajut i ha de fer-hi constar el seu NIF i la denominació social.
b) El concepte en què s'ordena el pagament i remissió al número o números de factura a la qual correspon.
En el cas de pagament mitjançant xec nominatiu, pagaré, lletres de canvi o similars, la persona beneficiària ha d'aportar còpia del document i còpia de l'extracte bancari que acredita el càrrec.
No s'admeten els comprovants de pagament en efectiu quan s'incompleixin les limitacions d'aquest tipus de pagament que estableix l'article 7 de la Llei 7/2012, de 29 d'octubre, de modificació de la normativa tributària i pressupostària i d'adequació de la normativa financera per a la intensificació de les actuacions en la prevenció i lluita contra el frau.
Els pagaments en efectiu s'han de justificar mitjançant rebuts signats i segellats pel proveïdor amb indicació de la factura a la qual correspon el pagament i la seva data.
El segell del proveïdor ha d'incloure, com a mínim, el nom i el NIF.
17.4 En relació amb les despeses que s'han de justificar cal aportar:
a) Còpia compulsada dels fulls de salari del període que es justifica, degudament imputats d'acord amb el que disposa la base 17.3, juntament amb els rebuts del pagament bancari.
b) Còpia compulsada dels butlletins de cotització a la Seguretat Social, TC1 i TC2, abonats durant el període que es justifica, degudament imputats d'acord amb el que disposa la base 17.3, juntament amb els rebuts del pagament bancari.
c) Còpia compulsada de la factura de compra dels tiquets de transport i de les factures de les despeses generals que compleixin tots els requisits previstos a la normativa mercantil i detallin el concepte facturat, degudament imputats d'acord amb el que disposa la base 17.3, juntament amb els rebuts del pagament bancari.
En els supòsits de pagament en efectiu, la sortida material de fons es justificarà mitjançant la presentació de la documentació acreditativa del rebut emès per part del creditor/a, degudament signat i datat, i on s'identificarà el subjecte deutor que efectua el pagament.
Aquest document s'acompanyarà amb la còpia del seu assentament comptable.
S'autoritzaran pagaments en efectiu per un import màxim que no superi el que disposa l'article 7 de la Llei 7/2012, de 29 d'octubre, de modificació de la normativa tributària i pressupostària i d'adequació de la normativa financera per a la intensificació de les actuacions en la prevenció i lluita contra el frau.
17.5 Les entitats beneficiàries de les subvencions resten obligades a presentar-ne la justificació, com a màxim dos mesos després d'haver finalitzat les accions, davant la Direcció General d'Economia Social i Cooperativa i Treball Autònom.
Tenen per objecte garantir que les declaracions justificatives de despeses presentades per les entitats beneficiàries estiguin acompanyades de la documentació justificativa (factures, nòmines, extractes bancaris, etc.).
18.2 Els/les beneficiaris/àries de les subvencions s'han de sotmetre a les actuacions de verificació administrativa i sobre el terreny que pugui realitzar l'òrgan competent.
Els/les beneficiaris/àries de les subvencions s'han de sotmetre a les actuacions de control que l'òrgan concedent consideri necessàries i a les de control efectuades pels organismes competents de l'Administració autonòmica, estatal i comunitària.
20.3 El supòsit que l'entitat beneficiària no disposi durant un període determinat de les persones tècniques subvencionades, comportarà la revocació parcial de la subvenció atorgada per l'import següent: la part subvencionada de la retribució de la persona tècnica pel període inclòs entre l'endemà de la data de la seva baixa i la data en la qual s'incorpori la nova persona tècnica o la data de finalització del programa.
21.1 Les persones o les entitats beneficiàries poden renunciar a les subvencions atorgades només per causes justificades i de forma expressa, totalment o parcialment, mitjançant un escrit motivat dirigit a l'òrgan competent per resoldre la renúncia i, a aquest efecte, es dictarà la resolució corresponent.
Els beneficiaris/àries hauran de retornar la quantitat indegudament percebuda més els interessos de demora corresponents.
21.2 En cas que la quantitat que correspongui al total de despeses justificades sigui inferior a la quantitat atorgada, la persona o l'entitat beneficiària podrà renunciar de forma expressa al seu dret de percebre la part de la subvenció percebuda indegudament.
22.1 Els ajuts regulats en aquestes bases són incompatibles amb qualsevol altre ajut obtingut per l'entitat sol·licitant per a la realització de la mateixa acció, excepte quan es tracti del finançament parcial del projecte i s'hagi definit de manera precisa en la petició de l'ajut la part subvencionada pel Departament d'Empresa i Ocupació i la part finançada amb càrrec a altres fons públics o privats.
24.1 El beneficiari de la subvenció ha de donar la publicitat adequada al caràcter públic del finançament del programa, activitat, inversió o actuació objecte de subvenció segons el que estableix la base que regula les obligacions de les persones i les entitats beneficiàries i d'acord amb el que preveu l'article 18.4 de la Llei 38/2003, de 17 de novembre, general de subvencions.
Durant la realització de l'operació haurà d'informar el públic del cofinançament de l'actuació, en el seu espai web, si en disposa, i mitjançant un cartell visible al públic (de mida A3, mínim).
Obligacions de les persones i les entitats beneficiàries
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Departament d'Empresa i Ocupació en la forma i el termini que estableix la base que regula la justificació dels ajuts.
En qualsevol cas, cal justificar la totalitat de la despesa realitzada en relació amb l'objecte global o parcial, en aquest darrer cas sempre que es pugui executar per fases o sigui susceptible d'ús o tractament diferenciat.
c) Conservar els justificants originals i electrònics, i l'altra documentació relacionada amb la subvenció atorgada, durant un període mínim de cinc anys, sens perjudici del que estableix el paràgraf següent.
En el cas de cofinançament per part del Fons Social Europeu s'hauran de conservar tots els documents justificatius de les despeses cofinançades per l'FSE durant un termini de tres anys, comptats a partir del 31 de desembre de l'any següent a la presentació a la Comissió Europea dels comptes on s'hagin inclòs les despeses.
e) Sotmetre's a les actuacions de comprovació que corresponguin al Departament d'Empresa i Ocupació, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, aportant tota la informació que els sigui requerida en l'exercici de les actuacions anteriors.
f) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, ajudes, ingressos o recursos que recaiguin sobre la mateixa activitat objecte de la subvenció, i qualsevol altra alteració produïda en les ja comunicades, per tal que se'n pugui avaluar la seva compatibilitat.
i) Dona la publicitat adequada del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió incloses en aquestes bases.
n) Acceptar la seva inclusió a la llista de beneficiaris publicada d'acord amb l'article 115.2 del Reglament (UE) 1303/2013 del Parlament Europeu i del Consell, de 17 de desembre de 2013.
o) Informar dels indicadors de realització i de resultats corresponents a l'actuació cofinançada pel Fons Social Europeu en la forma que estableixi l'òrgan competent.
p) Els/les sol·licitants, els contractistes i altres tercers relacionats amb l'objecte dels projectes subvencionats han de col·laborar i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa Operatiu, de l'Autoritat de Gestió i de Certificació (la Unitat Administradora del FSE) de la Comissió Europea i altres òrgans que, d'acord amb la normativa comunitària, tinguin atribuïdes funcions de control i financeres dels ajuts finançats pel FSE.
s) Disposar de la connexió a la xarxa telemàtica que estableixi la Direcció General d'Economia Social i Cooperativa i Treball Autònom i utilitzar aquesta eina d'acord amb les instruccions per al desenvolupament de les mesures actives d'inserció per a persones destinatàries de l'RMI.
t) Aplicar les instruccions per a la gestió, el seguiment documental, l'avaluació i la justificació econòmica que emeti la Direcció General d'Economia Social i Cooperativa i Treball Autònom en relació amb la realització, la gestió, el seguiment, la justificació econòmica i l'avaluació de les accions subvencionades.
x) Comunicar a l'òrgan gestor les baixes del personal contractat en el termini màxim d'un mes.
En aquest cas es podrà substituir la persona contractada per un altre treballador/a que reuneixi els mateixos requisits exigits a la concessió de la subvenció.
y) Informar els destinataris del cofinançament pel Fons Social Europeu per mitjà del programa operatiu que s'aprovi en el marc de l'objectiu d'inversió en creixement i ocupació per al període 2014-2020.
z) Subscriure una pòlissa d'assegurança d'accident, amb caràcter previ a l'inici de l'acció, que s'ajusti a les condicions que estableix la base 12.
aa) En cas que els beneficiaris siguin persones jurídiques i l'import atorgat sigui superior a 10.000,00 euros, comunicar la informació relativa a les retribucions dels òrgans de direcció o administració, a l'efecte de fer-les públiques, d'acord amb l'article 15.2 de la Llei 19/2014, del 29 de desembre, de transparència, accés a la informació pública i al bon govern.
Aquesta informació s'ha de comunicar en el moment de la justificació (BOE núm. 18, de 21.1.2015).
Les dades de caràcter personal que les persones interessades han de facilitar per tal d'obtenir la subvenció s'inclouen al fitxer Subvencions de la Direcció General d'Economia Cooperativa i Creació d'Empreses, d'acord amb l'article 5 de la Llei orgànica 15/1999, de 13 de desembre, de protecció de dades de caràcter personal (BOE núm. 298, de 14.12.1999).
La seva finalitat és el control i la gestió de les sol·licituds d'ajuts i subvencions que atorga la Direcció General d'Economia Social i Cooperativa i Treball Autònom i el seu responsable és aquesta Direcció General.
Les persones interessades poden exercir els drets de l'afectat mitjançant un escrit dirigit a la Subdirecció General de Personal, Organització i Prevenció de Riscos Laborals, passeig de Gràcia, 105, 08008 Barcelona.
Els/les sol·licitants han de complir amb la normativa de protecció de dades de caràcter personal adoptant i implementant les mesures de seguretat previstes per la Llei orgànica 15/1999, de 13 de desembre, desenvolupada pel Reial decret 1720/2007, de 21 de desembre.
Les entitats establiran les mesures organitzatives i tècniques necessàries per garantir la seguretat de les dades a les quals accedeixin com a conseqüència de les actuacions que són objecte d'aquesta Ordre.
En especial, s'adoptaran les mesures adients per evitar l'alteració, la pèrdua, el tractament o l'accés no autoritzat a les dades esmentades.
27.1 L'òrgan concedent establirà els mitjans de recollida d'informació de les dades de forma estandarditzada i sistematitzada.
A més, de manera complementària, les entitats beneficiàries hauran d'informar dels indicadors de realització i de resultats corresponents a la gestió de la subvenció rebuda amb l'objectiu de complir amb els requisits de certificació i/o justificació.
a) Indicadors comuns d'execució: s'ha de registrar la situació d'inici de tots els participants quan comencen l'acció, independentment de què la finalitzin o no.
b) Indicadors comuns de resultat immediat, que no siguin d'inserció: s'han de registrar a les quatre setmanes següents a comptar des de la data en què el participant ha finalitzat o ha abandonat l'acció.
Aquestes dades s'han de recollir des del moment en què el participant inicia la actuació, independentment de què la finalitzi o no.
Quadre del nombre d'expedients vigents pagats a 31.3.2014 de l'RMI per comarques
Font: Secció de Prestacions de la Renda Mínima d'Inserció, Secretaria d'Ocupació i Relacions Laborals
Entenem per competències el conjunt de recursos personals, capacitats, habilitats, destreses, coneixements, preferències, interessos, etc. que té cada persona i que, aplicats al context laboral, esdevenen competències professionals.
Cada persona participant, segons les seves necessitats, participarà en un o més blocs, i dins de cada bloc pot participar en un o diversos mòduls/accions.
Els blocs que formen les mesures actives d'inserció per a persones destinatàries de l'RMI són els que estableix la base 5.2 de l'annex 1 d'aquesta Ordre.
A l'inici i al tancament del procés es farà una tutoria que permeti la persona tècnica detectar necessitats i reforçar aspectes concrets de les actuacions grupals.
Es podran emetre certificats d'assistència a les persones participants, que signarà el/la director/a d'Economia Social i Cooperativa i Treball Autònom.
Finalitzada aquesta acció el/la tècnic/a haurà de, com a mínim:
Haver pactat amb l'usuari/ària els objectius i les accions que durà a terme.
Haver iniciat l'expedient de l'usuari/ària amb l'informe diagnòstic.
Aquesta acció consisteix a valorar amb la persona participant els objectius assolits i determinar aquells aspectes que encara cal treballar per aconseguir millorar l'ocupabilitat.
Es durà a terme la tutoria de tancament en el moment en què la persona finalitzi la seva participació en el programa o en el cas que la derivin a un altre servei inclòs a la formació reglada.
En el transcurs de la tutoria de tancament el/la tècnic/a del programa lliurarà per escrit a la persona demandant el pla individual d'inserció on hi figurin els objectius assolits en la seva participació en el programa i els objectius de millora.
El disseny modular permet un programa flexible en el qual els mòduls són independents uns dels altres, de tal manera que admet, si escau, introduir canvis en un mòdul sense necessitat de modificar els altres.
Drets i deures dels/de les treballadors/es i dels/les empresaris/àries.
Objectiu: identificar les competències transversals mínimament necessàries perquè la persona pugui seguir de forma òptima un procés de recerca de feina.
Competències requerides per l'ocupació.
Objectiu: determinar els canals de recerca més adequats al sector on es busca feina per tal d'optimitzar al màxim el temps de recerca.
Objectiu: redactar el curriculum vitae (CV) i la carta de presentació en funció de cada situació professional concreta i del perfil demanat, així com portar un control de les candidatures presentades.
CV i carta de presentació per l'autocandidatura.
Encaminament de l'usuari/ària als organismes de suport, i assessorament per a projectes d'autoocupació.
Alfabetització informàtica i/o aprofundiment en la utilització de les noves tecnologies de la informació i de la comunicació (TIC).
Objectiu: introducció en el món de les noves tecnologies i millora de les competències laborals amb la finalitat de millorar l'accessibilitat al món laboral i fer-ne ús en la recerca de feina.
Es recomanen 4 fases: Prospecció inicial i investigació, Difusió, Contacte, i Negociació i col·laboració.
Concepte de la prospecció inicial: realització d'una recerca àmplia en el teixit empresarial del territori on es realitzarà l'actuació.
Concepte: una primera aproximació col·lectiva al conjunt d'empreses que s'han definit com empreses diana.
Als efectes únicament d'aquesta Ordre s'entendrà per persona inserida aquella inscrita com a participant en les mesures actives d'inserció que hagi obtingut un contracte laboral d'una durada mínima d'1 mes.
L'entitat ha d'adoptar les mesures tècniques i organitzatives necessàries per garantir la seguretat de les dades de caràcter personal i evitar-ne l'alteració la pèrdua o l'accés no autoritzat, d'acord amb el que estableixen la Llei orgànica 15/1999, de 13 de desembre, de protecció de dades de caràcter personal, i el Reglament de desenvolupament, aprovat pel Reial decret 1720/2007, de 21 de desembre.
Es podrà verificar el compliment d'aquesta obligació i el bon ús dels mitjans, i serà motiu de revocació l'incompliment d'aquesta instrucció.
Els recursos tècnics necessaris per a la connexió a la xarxa telemàtica per a la gestió del Programa a l'aplicació Gestió Integrada d'Accions (GIA) són:
Darrera versió de la màquina virtual de Java [URL].
Aquesta eina informàtica (GIA) s'utilitzarà per gestionar, informar i fer el seguiment administratiu de les actuacions que cada participant faci.
També serà necessari disposar d'accés a la pàgina web de l'RMI per tal de gestionar la derivació de les persones participants i comunicar les possibles incidències en l'execució de les mesures.
La sala grupal es pot considerar com una sala polivalent que, segons les necessitats de cada moment, pot utilitzar-se per impartir-hi de sessions grupals o com a aula d'informàtica amb la instal·lació d'ordinadors portàtils.
Per al desenvolupament del programa les entitats beneficiàries comptaran amb el personal següent:
Els/les tècnics/ques del programa, que hauran de ser llicenciats o diplomats universitaris, preferentment en psicologia, pedagogia o psicopedagogia.
En el cas que no es disposi d'aquestes titulacions universitàries específiques, es valorarà la formació i l'experiència en l'àmbit de l'orientació i inserció professional.
La persona contractada com a tècnic/a, que ha d'estar vinculada a l'entitat beneficiària de la subvenció mitjançant un contracte laboral.
Només s'acceptarà el personal tècnic proposat per l'entitat subvencionada que garanteixi una qualitat tècnica i professional en el desenvolupament de les actuacions.
L'entitat té l'obligació de disposar del nombre de persones tècniques que consten a la resolució d'atorgament de subvenció durant tot el període d'execució del programa, a temps complet.
En el supòsit que una persona tècnica sigui baixa durant l'execució del programa, l'entitat està obligada a comunicar-ho a l'òrgan gestor i a substituir-la en el període màxim d'un mes comptat des del moment de la baixa.
L'entitat haurà d'informar de la nova incorporació i aportar tota la documentació esmentada als apartats d), e) i f) de la base 12.
L'elaboració de les guies metodològiques de cadascuna de les accions que preveu l'actuació subvencionada, així com el contingut del material didàctic corresponent, és responsabilitat de les entitats col·laboradores i podrà ser requerit en qualsevol moment.
Fonts de derivació de les persones participants
Són persones susceptibles de participar en el programa aquelles persones destinatàries de l'RMI que estiguin inscrites al Servei d'Ocupació de Catalunya com a demandants d'ocupació no ocupades.
Les persones que participin en el programa han de venir derivades de la Secció d'Administració de l'RMI.
Tenint en compte que els criteris de valoració per a la concessió de la subvenció estan relacionats amb la distribució territorial del desenvolupament de les accions, el nombre de persones tècniques adjudicades per lloc on es realitzaran les accions no es podrà modificar per l'entitat durant el desenvolupament del programa.
Només en casos suficientment justificats la unitat gestora podrà autoritzar de forma expressa (amb la petició prèvia motivada per l'entitat) la variació del personal adjudicat per lloc on es realitzarà l'acció.